สอบถามหน่อยนะคะ พอดีว่าหนูมีอะไรกับแฟนไปเมื่อวาน พอมาวันนี้หนูกินยาคุมฉุกเฉินแบบเม็ดเดียวไปตอนประมาณ9โมงครึ่งค่ะ ละพอกลับห้องมา 10โมงกว่าๆมีอะไรกับแฟนอีกครั้ง แฟนหลั่งใน หนูต้องกินยาคุมฉุกเฉินอีกครั้งไหมคะ รอบเดือนล่าสุดวันที่ 22-26ตุลาค่ะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนโดยการใช้ยาคุมชนิดนี้ จะไม่ครอบคลุมเพศสัมพันธ์ที่เกิดหลังการใช้ยาไปแล้ว ดังนั้นถ้าไปมีเพศสัมพันธ์อีก ก็อาจมีข้อบ่งชี้ต้องไปใช้ยาเพิ่มอีก แต่ก็อาจจะลดประสิทธิภาพของยา และเพิ่มโอกาสการเกิดผลข้างเคียงได้ให้สังเกตรอบเดือนหลังจากนี้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป